
ATTO UNICO 


La scena rappresenta un ric".o salotto, m'sso con gusto se- 
vero. — Porta di mezzo e laterali. — Tavolo da un lato , 
scritlojo dah’altro della boccascena. 


SCENA PRIMA. 

Dorotea sta spolverando i mobili. — All’alzarsi della tela si 
odo il campanello dalla porta di mezzo. — Dorotea lascia 
il lavoro e si dirige verso la porta di mezzo. — Giuditta 
appare sulla soglia. — Ha un telegramma in mano. 

Giud. Buongiorno Dorotea, come la va? 

Dor. Ah l’era lee? Come la voeur che la vaga cara pazienza! 
E1 padron l'è mai content de nient e mi ora de sira sont 
mazzada! ! 

Giud. Se capiss che la glia tanto de fa, perchè l’è 2 siir che la 
se ved minga a benedizion. 

Dor. Se la savèss come me rincress ! 

Giud. Oh per quèll el disen tucc ! anca la sorella de Don Pro. 
sper le diis semper: Povera donnetta! capità in man de duu 
spoos! la gavarà de mandan giò assee de boccon amaar ! 

Dor. ( accennando la porta a sinistra si mette il dito perpen- 
dicolarmente alla bocca per raccomandare a Giuditta di 
abbassare la voce.) Cara la mia Giuditta! l’è propi el 
Signor che me uta! 

Giud. E lee che la ghe disa alla sdora de toeu on altra donna! ! 

Dor. Brava! L’è propi lee che voeur no! 

Giud. Ma perchè ? 

Dor. Perchè la sdora ne voeur no de tosann per ca ! Intant 
chi va de mezz sont mi ! ! 

Giud. ( appressandosi con mistero ) Che sien geloos ? 

Dor. Geloos? {pausa) Mi cara lee soo propi no coss’è voeur 
dì! ma lee per coss’è l’è vegnuda su stamattina? 

Giud. Ah si ! me ricordava pu ! Hann portaa sto telegramma 
chi per i sdori!! (rac r ontaneto con molta calma) Che la 
senta ben : stanott vers 10 1?2 senti a piccà de disperaa 
— Mi essend già in lett vosi : Chi l’e ? {pausa ) rispond 
nissun. — S’ciao, me volti de la. — Sont adree a sarà i 
oeucc, tornen a piccà pussee fort anmò ! ! ! ah ! disi, chi 
bisogna andà a vedè. — Pizzi el mè bravo ciaar e... 

{gran scampanellata da sinistra) ( Giuditta s'interrompe). 

Dor. {a sinistra) Coss’è voeuren ? 

Pist. {dentro) Caffè per mi. 

Ver. {c. s.) E mi el latt invece : 

Dor. Subit! 

Giud. Comincen alla mattina a taccà lit? 

Dor. L’è semper insci tutt el di ! 

Giud. Mi voo ( lascia il telegramma) chi ghè el telegramma! 
Naturalment sont minga vegnuda su stanott per non fai 
stremi ! 

Dor. Va ben ! adess gh’el porti denter col caffè ! 

Giud. Stassira la veen a predica? 

Dor. Vedaroo de podè. ( Seconda scampanellata a sinistra) (a 
Giuditta ) Staga ben nee. 

Giud. Arrivederci (via dal mezzo). 

SCENA SECONDA. 

Dorotea indi Pistagna e Veronica di dentro. 

Dor. (forte a sinistra) Coss’è desideren ? 

Pist. Sto caffè el va o el vecn ! 

Dor. Ma car Signor, me l’ha appena comandaa! 

Pist. Moeuvet tartaruga! Sont quasi vestii e hoo mo de toeu 
el caffè! 

Dor. Ei scior, gilè chi on telegramma! 

Ver. (di dentro con enfasi) Un telegramma?? È success ona 
quei disgrazia?? Mia tosa? i me nevod? Oh! Dio che 
paura ! 

Pjst. (di dentro) Fam la cantata ! Fat no rid adree (in scena 
da sinistra (dove l’è sto telegramma! 

Dor. (lo consegna a Pistagna) Ecco scior padron! la se sent 
mal la mia sciora? (via a sinistra). 

Pist. (solo per leggere il telegramma) Yedem chi l’ò che se 
ricorda de mi! (legge) Coniugi ristagna. Arriviamo do- 
mani 10 mattina. — Preparate pranzo. — Vittorio-Gustavo — 
(con gioja) Benone!! Olmo propi piesè che riven !. gh’el 
daroo mi el preparate pranzo’ ! Sentirann queicoss de 
bèll ! (pausa — si siede) A vorè pensagli la glia fina tutt 
l’aspètt d’ona congiura!! Pareva che se l'ussen daa la pa- 
rola! In quanto poou al sur Vittorio èm de fa di gran 
cunt! 0 capomedico od almeno (con cirsospezione)... la... 
la... la crosetta! de chi se scappa minga! (con ira) sont 
bon de fagli on procèss per truffa ! ! 

Dor. (sorte da sinistra e attraversa la scena). 

Pist. L’è guarida? (cou ironia ). 

Dor. Coll’ajut del Signor la sta mej ! 

Pist. (ironico cava di tasca una moneta d'argento) Tè! quest 
l’è on franch ! ! 



Fistagna 


Dor. Per cosa ? 

Pist. Per fa pissà ora lampeda a S. Bernardin, per lo scam- 
pato pericolo i ! ! 

Dor. Oh sur padroni l’è propi neglier com’el tabar del diavoli 
On poo de temp fà el gaveva pusse fedii! (via dalla 
comune). 

Pist. ( fra sè — pensando) On poo de temp fa gliaveva pussee 
fed perchè... perchè... perchè tirava l’acqua al mè molin ! 
Se ghe fuss minga staa la Veronica a consummam on poo 
de Elisir, l’era on fallimenti! Che destini paar cli’el sia 
propi a lee ch’el gha l'aa effett ! ! ! 

Ver. (di dentro) Lao? 

Pist. ( apprezzandosi a sinistra) Coss’e te voeut ? 

Ver. (c. s.) Coss’el diis el telegramma? l’è ona disgrazia! 
dimel pur ! ! sont pronta a tutt ! 

Pist. (c. s.) Sicur che l’è ona digrazia ! ghèm 2 personn de 
pu a tavola ! ! ! tuo genero ed il genero di tuo genero ! 

Ver. (c. s.) Oh che giojal! 

Pist. ( staccandosi da sinistra) El sentirà el to gèner che gioja ! ! ! 

Dor. Ei sur padron? 

Pist. Coss’e te voeut? 

Dor. Ghe chi ona donna che cerea servizi, ghe disi de no ad- 
dirittura ? 

Pist. Perchè? 

Dor. El sa ben ! la sciora ne voeur no de donn ! ! 

Pist. L’e giovina o vegia ? 

Dor. L’è giovina ! ! la ghavarà on 20 — 22 ann ! 

Pist. (con premura) Falla vegnì avanti ! ! ( volgendosi a sinistra). 
Chi l’è ora de finilla, el paar on cimiteri ! ! ! Se ti ( accen- 
nando a sinistra) te ghet i danee; mi ghoo el sit de metti 
e questa incoeu l’è Casa Pistagna!!! Casa Pistagna!!!! 

SCENA TER/A. 

Dorotea, Veronica, Ginetta e Pistagna. 

Dor. ( introduce dal mezzo Ginetta ) Che la resta servida! 

Gin. ( con sommessione) Bongiorno scioor! 

Pist. Avanti, avanti ! te cerchet padron è ? 

Gin. Sissignor! m'hann indirizzaa alla Casa Pistagna! 

Pist. Sont mi! (a Dorotea ) Va pur ti! 

Dor. ( indugiando ) Voreva fagli memoria che la sciora... 

Pist. ( interrompendo ) La sciora l’è la sciora e mi sont mi ! 

(a Dorotea) Va a fa i to mestee ! ! 

Dor. (con ma'umoré) Voo... voo.. (via dal mezzo). ■ 

Pist. ( con dolcezza sedendosi) Veen avanti cara ! abbia pur 
minga timoor ! mi sont minga superbi! quanti ann te ghet? 

Gin. (sommessamente) Ohe n’hoo 21 ! 

Pist. In poch 21 ann! mi ghe n’hoo pussee ! ! ! ah, ah, ali... 
però sont on oin in gamba vè! ! mei di giovinotti! ! ! e come 
te se ciamet! 

Gin. Ginetta : 

Pist. Bel nom Ginetta! ma come l’è? te paret minga n’anca 
ona povera diavola del tutt ! ! 

Gin. Ecco! ghe diroo scioor! Mi stava cont mè pader ch’el 

ghaveva ona pensionètta e se tirava la ! Ma mè pader, po- / 
ver’om, l’è mort e mi bisogna elio cerca de lavorà via per 
guadagni el paan ! ! 

Pist. (sorridendo) E la pitanza è? ah ah ah (pausai) Te pia- 
saris chi? Te gavarisset poch de fa! sèm... mi, la donna 
de gross che te vist, che la glia almen 100 ann e mia 
miee che ghe n’ha minga meen ! l’è ona donna che bisogna 
andach adree vè ! ! Coss’e te voeut faeh ! l’è l’etaa ! ! ! ! 

Ver. (da sinistra) Saran già rivaa è ? (s’interrompe eu osserva 
Ginetta) Chi l’è sta giovina chi? 


i 



Veronica. 

■Gin. (con sommessione) Riverisco sciora ! 

Pist. L’è ona poveva tosa orfana ! so pader l’era un vecchio 
ufficiale! la cerca de lavori come cuciniera... stiratrice... 
sarta. — So pader, egregio patriota, l’è mori ch’è poeti... 
povera tosa! 

Ver. ( sedendosi con indifferenza) Glie n’ém minga de bisogn 
de donn, ghe l’èm già! 

Dor. (dal mezzo col vassoio col latte ) Ecco sciora padrona! 

Ver. (a Dorotea) Te l’hoo ditt de dich de no adrittura ai donn 
che cerca servizi ! ! 

Gin. Che la scusa sciora! me rincrèss d’avei disturbaa! (si 
avvia poscia retrocendo) se di volt gavèssen bisogn... chi ghò 
el mè adrèzz ! (porge un pezzo di carta) me faran propi 
ona caritaa! 

Ver. No ! no ! ! te l’hoo ditt che l’è inutil ! ! ! che adrèzz d’Egitt!! 

Pist. (a Ginetta , intascando l'indirizzo ) Grazie cara! voeur dì 
che ghe pensarèm su nee .. ciao. 

Gin. (avviandosi) Che scusen tanto... riverisco (via dal mezzo). 

SCENA QUARTA. 

Pistagna e Veronica indi Dorotea. 

Pist. (incrociando le braccia) Dim on poo! l’è propi decis che 
tutt’i dì ghen sia voeuna? 

Ver. Semper la sarà insci! te l’hoo minga ditt 100 volt ch’en 
vuj minga d’alter de donn ? coss’è te seguitet ? 

Pist. Seguiti... seguiti che l’è ora de tìnilla! guarda se l’è la 
manóra de trattà ona povera tosa ! ! parem n’anca per- 
sonn educaa! !! Mi domandi coss'è l’è assee de fa quel tripee 
d’ona Dorotea! 

Ver. L’è eccellente, bona e interassada! e cont lee la nostra 
casa l’è rispettada! 

, eie//:® -7 

Pist. Tant come dì che sarissom disonora» a toeu on’altrai 
donna ? 

Ver. Certo!! ghe sariss pu la morale! coss’ò diriss la gent de 
proposit de ti bell’e vece che tira in casa di donn giovin?' 
e de mi coss’e la diriss? No no... e poeu? hoo deciis insci, 
e insci sia ! 

Pist. E mi ho deciis diversi (pausa) infin el padron sont on 
poo anca mi e questa incoeu l’è Casa Pistagna ! ! ! 

Ver. (commossa — con enfasi) Ah! Madonna mia! ! de sti re- 
soon chi dopo on mees de matrimoni ? 

Pist. (con ironia) 28 dì ! ! ! 

Ver. Dopo avèm ditt ch’el se saris mazzaa s’el riessiva minga 
a sposam ! 

Pist. Mazzam mi ? te capii mal ! ! 

Ver. Taas che me ricordi tutto ! Quel dì che s’ó presentaa el 
mè gèneri che mi voreva pu vedet e ti te me ciamaa per- 
don in genoeucc implorando ai miei piedi il mio cuore! !T 
il mio sorriso!! ah! che disinganni !! 

Pist. (fra sè) Insci giovina ! ! 

Ver. ( con ira) Ma fa nient ! guarda che gilè on Dio ! 

Pist. El ghò anca per ti in quanto a quèll ! 

Ver. E mi vuj la morale in casa mia! Ricordet che mi sont 
de bona famiglia ! 

Pist. E mi no forsi ? 

Ver. Mè pader l’era I. R. Ispettore dei tabacchi. 

Pist. E mio padre l’era on distinto medico. — Istessa stirpe!! 
Hann cercaa de avvelenà l’umanitaa tutt duu!!! 

Dor. S’è fermaa om bruni ! ghè chi el gèner della sciora ! 

Ver. Ah Signor! in loor! presti mètt all’ordin la sala!!! (a 
Dorotea ) Te raccomandi ona bona colazion; per el d'snà 
te diroo mi coss’è te devet toeu ! 

Dor. Sissignora (via dal mezzo). 

Ver. (a Pistagna) Cavezzett la cravatta che la te salta su ! 

Pist. (seccato) Coss’è l’è tutt sto stuvaa? paar che abbia de 
rivà el re!!! 

Ver. Te set no che in i noster parent pussee prossim?? 

SCENA QUINTA. 

Detti, Vittorio e Gustavo. 

^ ITT ’ ( (Saluti a Veionica ). 

tìusr. I v 

Ver. Come sta mia tosa? mia nevoda? 

Vitt. Magaìflcament... cioè... 

Ver. E perchè in minga vegnuu anca loor db? M ' i 

Cust. Percliè... ( sorridendo ) perchè ghann paura a viaggia anzi..* 
sèni incaricaa de pregai loor duu de vegni foeura ! (a sog-j jf 
g etto con Veronica). 

Vitt. ( a Pistagna) El veen anca lu papà? I*' 

Pist. ( seccalo ) Andòm adasi col papà ! me paar ch’el corra on 
poo tropp. 

Vitt. Ma l’è l’espression del pièse che próeuvi a vèdell e savò 
che l’è el fortunato marito di donna Veronica... mia suo- 
cera e donna veramente virtuosa ! 

Ver. Semper gentil me gèner! 

Vitt. Minga forse quanto so mari ? ! ! 

Ver. Ma se ghe n’ha pu de bei fraas per mi mè mari ! 

Pist. Perchè ti te set minga boeuna de provocai ! 

■Gust. Ahi! Ahi! come l’è? gilè già di maliutees? 

Pist. Sigura che ghe nè vari do malintees! ( a Vittorio ) per 
esempi... Daffari della nomina me paar che la vaga per 
le lunghe ! ! ! Ah ! se la mia miee l’avèss de capì le mie 
ansie, le mie sofferenze la dovariss vorèm pussee ben ! 

Ver. Ma buon Dio! te basta minga el mò amor? coss’e te po- 
devet desidera de pu ? 

Vitt. Car el mè papà me paar che mia suocera la ragiona a 

fll di l0 * ica! ' m t ja del papà ! I ! E si che mi ghoo 

PIST . L’è minga mal la storm ^ PJ^ ^ 

mai avuu hoeu e 1 P ( fll fft di graud miracoj ! 

v*"» * "‘"»r - ” 4 sp *“’ 

r-^n p s l rura»»-. ...*»*»« 

àSSUt^- “” iiieTOl .•" s ” d *““ bia ” d ' ponl 10 

bianc! , I„nn a tra a mia miee bisognariss dam almeen 
Pist. Se « he dft “ ionM! e pensà che la vittima sont mi!! 

«.W T. ira) tu, 1. vittima?? p.rU, » ■»»» dl 

JSiS'i. ito la v«..r »... ». “* Wr ° tó ‘ 

che la gha de fa a sta m pee . servizi de pu! me 

set bon? 

Viri. Ma eos.'el (a sur Jovov „ dì «„tà on libertino? 

casa!!.. Cosse ' ghe piaas i servitoor giovxn!!! 

stagna ^ vr TJLa) Basta: basta! Mio Dio!! di questi 
VE«. '“'fT.in faccia ai mè parenti Oh povera m. eosa'è h«. 

sempi de moralitaa • 

Vitt. (con premura) No no... l’ha faa per rid ! che la se in- 
quietta no! 

Pist. Lee però la se permett de dim che giavani coi tosann! 

Ver. Basta te ripetti! oh come sont disgraziada! che orror 
(avviandosi a sinistra) Che infami I ! ! 

Vitt. (seguendola) Pensaròm nunn a mèttel a dover so mari... 
adèss che la se calma (via a sinistra Veronica e Vittorio). 

SCENA SESTA. 

Pistagna e Gustavo indi Vittorio e Dorotea. 

Gust. ( piantandosi davanti a Pistagna) E1 sa che lu l’è on bèl 
belee ? 

Pist. Sanu che loor comincen a rugam ? 

Gust. Povera donna ! Invece de vèssech riconoscent lu el cerca 
de... de... vera? 

Pist. In andaa intees è loor duu? dopo avèmela refllada voeu- 
ren anca divertiss ! 

Gust. La ghe fa forsi minga bona compagnia? Ma se l’è ona 
donnétta pièna de sentimenti 

Pist. Mi me la fa nè bona nè cattiva... l’è come n’anca fus- 
sen insàmma ! 

Gust. Verament bisogna vedè de chii el dipend quèll ! 

Pist. El me permettarà come scenziato de savè eoss’è disi de 
sta partida è? Del rest mi el prevedeva ch’el doveva vèss 
on disaster! 

Vitt. (sorte precipitosamente da sinistra e corre alla comune) 
Dorotea? Dorotea? 

Dor. (di dentro) Vengo, vengo ! 

Pis r. Coss’è succed incoeu ? 

Vitt. (a Dorotea dal mezzo) Presti ona limonada alla toa 
padrona ! 

Don. La se sent mal anmò? 

Vitt. Va alla svelta. 

Dor. Oh car signor (via). 

Pist. L’è ona vita deliziosa! adèss bisogna andà a quietalla 
(avviandosi a sinistra) se de no... chissà coss’è succed ! ! 

Vitt. (afferrandolo pel braccio) Ch’el guarda coss’el fa!! l’è 
inviperida cont lu per la soa condotta e la gha tutti i 
resoon ! ! 

Pist. Allora già ch’el se scalda ghe diroo che se ghoo di fa- 
stidi podi ringraziali lu ! ! 

Vitt. Mi? ma èi? el diventa matt? coss’el voeur di? 

Pist. Ragionèm senza scaldass tant! El savarà che è già pas- 
saa 28 dì dal sposalizi e el decret de nomina l’ha mo de 
comparì ! A che giough giugom ? 

Vitt. (guardando Gustavo) Ma el parla propi sul seii? 

Pist. Alter che sul seri ! El ved no come sont consciaa in 
caosa soa? 

Vitt. Ma com’è ? l’ha minga vist sui giornaj che mè zio l’è pu 
mini8ter? 

Pist. E insci coss’e voeur dì ? me paar ch’el ghaveva temp de 
lirman 50 mila de decrètt ! ! ! 

Vitt. (a Gustavo) Parla ti perchè mi soo pu coss’e di ! ! ! 

Gust. (con mistero) El voeur on consilli ? Ch’el lassa andà l’ac- 
qua per el so molin, se de no l’è pesg per lu ! 

Pist. Ma cosa ? mi ghoo la coscenza netta ! ! 

Gust. Minga tant ! Al ministeri el sorveglien per el so Elisir 
lunga vita! se sa vedel che i prlm che l’hunn bevuu in 
mort ! ! 

Pist. Protesto ! protesto ! Là sura Veronica l’è ona prova vi- 
vente della bontaa del mè Elisir ! ! Del rest questi in tutt 
stori!!! (Dorolea attraversa la scena con la limonata e 
scompare a sinistra i). 

Vitt. Ah ! el me cred no ? ma se lè staa lu la causa della caduta 
del ministeri!! 


Pist. Mi ? 

Gtjst. A Roma ne liann parlaa tutti i giornai. — I notizi, se sa, 
ora che rivem chi in tant strac ?h che se capissen pulì 

Pist. Eppur mi i leggi tucc i giornai!!! 

Vitt. Ch’el staga attent de coss’e l’è staa causa lu. — Messa 
sul tavol la questione Pistagna, i minister aveven deciis 
de presentà apposita legge. — De quij legg che la Camera 
la ghe diis — leggine — e che i e vota a donzen al di. — 
La Camera la approeuva la presa in considerazione e la 
legg la passa agli uffici. — Qui s’ò comincia a trovà di 
oppositor, perchè trovaven che sto dottor Pistagna l’è on 
poo invadente. — Meraviglia mè zio, el se intend cont 
duu o trii capigruppo per prevenì di sorprees e la legg la 
ven portada alla discussion della camera. — I ministeriaj 
tasenn, l’opposizion la domanda continuament la parola, 
la discussion la se anima e la roba la se fa seria. — L’op- 
posizion la ciapa pè e cont on poo de bona volontaa la 
troeuva la manéra de dagli addoss a tutt el ministeri. — 
La destra la uta ona man alla sinistra. — Me zio , arrab- 
biatissim, costròtt dalle circostanze el s’impuntiglia e el mett 
sulla legge Pistagna la questione de fiducia. On 50 deputaa 
ciapen la porta. — Me zio el gha i fìamm alla faccia. — 
Tutt i minister in in pee. — Parla i deputaa, parla el pre- 
sident, parla i minister. — Finalment se veen ai voti. — 162 
voti favorevoli e 184 contrari. — Tombola ! El ministeri 
l’è a terra. — (pausa) Ecco de cosa l’è staa causa lu!! 

Pist. Ma i 4 capigruppo ! 

Vitt. Nè vegnuu n’anca vuun alla Camera. — Vuun el gaveva 
el storta coll. — On’alter l’era andaa on momentin a Na- 
poli e el terz l’era partii la mattina per Girgenti per inau- 
gurò ona lapide. 

Pist. El sa coss’e hoo de dich ? che mi ghen credi n’anca voeuna 
de tutt i robb che l’ha ditt su ! 

Vitt. Ch’el guarda eom’el parla vedell ! ! 

Pist. Se l’avèss vorsuu so zio, el podeva nominam minga d’omà 
capomedico dalla provincia, ma commendator adrittura... 
minga che mi ghe tègna ai titoli... ma., tant per la gent... 

Vitt. Donca el me cred propi no è ? 

Pist. Ma el capiss no che mi hoo tolt miee sulla soa parola? 

Vitt. Allora giacché el me offend ghe diroo... 

Pist. ( riscaldandosi ) Cosa? cosa? 

Vitt. Ghe diroo che lu l’ha faa la soa fortuna a sposà mia suocera 

Pist. Ch’el me tocca minga dentei’ per l’amor di Dio 1 

Gust. Lu in lìn coss’el gaveva? 

Pist. Hoo minga de dighel a lu coss’e gaveva! 

•Gust. E adèss l’è on scior ! 

Pist. ( acceso ) Sann coss’e hoo de dich? Che lor m’hann faa su 
a remissèll ! ! Ma me ciami minga Pistagna per nienti ( a 
Vittorio) Intant lu ch’el diis de vèss cavalier ghe diroo che... 

Vitt. (cow impeto) Cosa? 

Pist Gh'el diroo oh’alter moment. ( via dal mozzo). 


SCENA SETTIMA. 

Vittorio e Gustavo. 

Vitt. Pover omm ! El glia minga .tort poeu ! guarda che l’ha de 
vèss indigesta assee quella vègia li!!! Bisogna calmai!! 
Gust. Sèm pu a temp a fai cavalier ? 

Viti. Calariss quèlla poca! (pensando) Ah! che bell’idea! 
Gust. Coss’e gilè? 

| Vitt. Ti te set soci d’ona quei societaa? 
i Gust. Sont vicepresident della società per l 'Igiene dell’atmo- 
sfera ! 

Vitt. Coss’e l’ha faa lìn adèss sta societaa ? 

■Gust. In 4 ann de vita l’ha nominaa 3 president ororari, 1 pre- 

sident offettiv, 4 vicepresident, on segretari, 2 vice segre- 
tari, on casser e on consili d’ amministrazion de 11 con- 
siglier ! 

Vitt. Per Dio ! l’è ona societaa importante allora ! Quant’Jiin 
i soci ? 

Gust. Per adèss 36 ! ! ! ! 

Vitt. Allora el dottor Pistagna el versa 300 lire e el diventa 
socio onorario della società, eec., ecc. 

Gust. Benissim ! 

Vitt. Va a toen el diploma! 

Gust. Speri che sien preparaa ! ! ! 

Vitt. Va alla svelta ch’el contentom! 

Gust. Voo subit ! l’è chi apprèss la sede ! (ritornando) e... per 
i 300 lir ? 

Vitt. Addebiti a mi ! ! 

Gust. ( sorridendo ) Ahi ! 

Vitt. Come sarebbe a dire? 

Cima ( avviandosi ) Nient ! (fregandosi un braccio ) Mè Jsaltaa on 
pich in del brasc. (via). 

SCENA OTTAVA. 

Dorotea, Vittorio indi Veronica. 

Dor. (da sinintra). 

Vitt. Dove l’è la sciora? 

Dor. Nel sò gabinèt a medità! 

Vitt. Ciamela subit. 

Dor. Sissignor (via a sinistra). 

Vitt. (solo) Finalment ghoo giò on pees dal stomech. 

Dor. (accompagnando Veronica) L’è so gener che le dimanda. 

Ver. (si siede) Meditava appunto su de lu e in modo poco 
favorevole. 

Vitt. Oh diavoli ma glie l’hann propi cont mi in sta casa? 

Ver. El podeva eombinan ma de robb pussee disastroos no ! ! 

Vitt. E pensà che mi lioo creduu de cobbià 2 èsser nassuu vuun 
per l’alter! do tortorèll ! Che la disa... adèss sèm chi soj..- 
mi sont minga bagaj e lee l’è ona donna de spirit... infln 
sto sur Pistagua.. . el ghe fa minga bona compagnia? l’è 
fredd? l’è indifl'erent? 

Ver. Che me ne parla no! 

Vitt. {pausa) La diis de boon ? 

Ver. (alzando gli occhi al cielo ) Ah ! Lorenzo mio!! 

Vitt. (fra sè ) El Pistagna l’è bèll’e andaa ! 

Ver. Pover Lorenz ! ! quèll l’era on’omm ! ! 

Vitt. In ogni modo coss’e ghe entri mi? 

Ver. El ghe entra perchè l’è staa lu a scaldam el eoo de sposà 
el I.ao el qual noi pensa invece che alla nomina di capo- 
medico ! ! el sa n’anca coss’è fann di mè carezz ! ! 

Vitt. Ecco... ghe diroo... mè zio l’è pu minister ! ! ! 

Ver. Oli misera mi! glie n’hoo per tutta la vita allora! 

Vitt. Però ghoo preparaa ona sorpresa a so mari ! 

Ver. Cavalier? 

Vitt. No no ! on altra robba, forse pussee bella... e la vedarà. 
che el so Lao el diventarà il modello dei mariti quand ghe 
diran : Bravo dottor... èm savuu niontemeno che... 

SCENA NONA. 

Detti, Pistagna. 

Pist. (entra vestito con cappello — cerca alcune carte sullo 

srittojo). 

Ver. Coss’e te cerchet? 

Pist. Di cart! 

Ver. Ma dove te vet? 

Pist. Soo mi dove voo ! 

Ver. Ma mi ghoo el diritto de savèll ! 

Pist E mi ghoo el diritto de ditei no! del rest... stem minga 
chi a dà spettacol ! Ti te fet quèll che te voeut e mi al- 
trettant ! libertaa reciproca ! 

Ver. Donca per ona serva te vorarisset fa parlà tutt Milan. 
Perchè l’è per sta question chi che te trattett in sta ma- 
néra chi s’è daa anima e corpo ti!! moster! infami (piange). 

Vitt. Ecco... mi a di la veritaa... tj 

Pist. Lu che ne disa no de veritaa! l’è minga el so mesteeM 

Vitt. Esigi ona spiegazion ! 

Pist. Ah Signor ! ch’el faga minga mostra de capi no ! del rest 
la spiegazion ghe l’hoo già dada mezz’ora fa ! 

Vitt. f secco) E mi ghoo daa gli opportuni schiarimenti e basta! 

Pist. Oeuh ! oeuli !... basta si e basta no ! 

Vitt. Come vuol lei ! io sono a sua disposizione ! 

Pist. Ghoo bisogn pu nient de lu ! 

Ver. No no ! per l’amor di Dio ! ! ! 

Vitt. {gran pausa) Del rest mi sont ragionevol ! sont sempei 
pront a calmamm ! si ! el confessi ! el sur Pistagna el gha 
minga tutt i torti l’è naturai che l’ambissa de fa conos el 
so talent. 

Pist. Ah finalment! Ma se domandi nient’ alter !! ! 

Vitt. Ebbene ai so insinnuazion mi rispondi cont altrettanta 
generositaa ! ! Lo scenziato illustre è lilialmente e giusta- 
mente ricompensato!!! 

Pist. Disi... ei ? ghe provvedi on’appartamentin a Mombèll? 

Vitt. No no! parli sul seri! el me cred no n’anmò? 

Pist. Ma el sa nee! quand s’è staa scottaa dall acqua calda 
se gha' paura de quèlla treggia ! 

Vitt. El mett anmO in dubbi la mia parola? 

Pist. Mi no, ma... anca l’altra volta l’oa ditt insci ! ! ! 

iVtt. Adèss proclami altament che lu l’è staa nominaa nien- 

temono che... ma prima ch’el faga paas cont donna Ve- 
ronica... 

Pisr. ( accostandosi a Veronica) Ghoo nient mi cont mia 
miee... se sa... quatter ciaccer i fann anca i spositt de 
20 ann ! 

Ver. Giurem I.ao che ghe sarà più nient e, che te me faret 
bona compagnia d’ora in avanti! 

Pist. Mi per quèll che vari sont chi ! 

Ver. (accarezzandolo sempre) E dim... Poss propi cred al to 
amor ? 

Pist. Ma l’è staa quèll benedett diploma che m’ha minga las- 
saa el temp de ditei! 

Ver. (accarezzandolo sempre) Cosi me piaas!! bravo! 

Pist. (a Vittorio) Ma lu... el ghaveva minga queieoss de dim? 

Vitt. (forte) Il dottor Pistagna, per le sue benemerenze l’è staa 
nominaa Socio Onorano con diploma speciale della società... 
della società (fra sè) Che societaa l’è ? 

Pist. Com’è? el se ricorda n’anca el noni? 

Vitt. Ghe piasariss savèll subit è? Hoo mandaa el Gustavo a. 
toeull all’ulllcio e... a momenti le vedarà... 

SCENA DECIMA, 
potei, Gustavo indi Dorotea. 

Gust. (trafelato) Bongiorno ! 

Vitt. (a Gustavo) E el diploma? 

Gust. (c. s.) Spetten i prim fondi per fai stampà! 

Vitt. (c. s.) Adèss vèm ben! 

Gust. (c. s.) Perù hoo faa fìrmà dal president sta lettera chi t 
(porge). 

Vitt. (legge con sussiego) 11 consiglio direttivo della società per 
l’Igiene dell’Atmosfera acclama a Socio Onorario l’illustre 
dottor Stanislao Pistagna, benemerito della umanità ! 

.Pist. ( con grazia) Ah ! questa l’è giustizia ! ! ! Meglio tardi che 
mai ! Vedarèm adèss i mè nemiis, coss’e podaran di ancamò! 
ma... el diploma? 

Vitt. In adree a fann vuun speciale. 

Dor. ( dal mezzo) Sur padron ? 

Pist. Coss’e te voeut ? 

Dor. Ghò la quòlla giovina de stamattina ! l’ha ditt che l’ha 
ricevuu adess ou so biglietti! 

Ver. Ancora quella serva? 

Pist. ( sorride guardando Veronica, cava io lire e le porge a 
Dorotea). Dich che ghoo pu de bisogn ! 

Vitt. Che baloss ! El s era già accapparaa la serva ! 

Gust. E giovina! 

Pist. Se sa andand a sta sol ona persona de servizi la glie 
voreva per mi ! 

Ver. Donca te vorevet propi divides ! 

Pist. Ah ! s’era deciis a mètt de mezz l’avvocat ! 

Dor. {dal mezzo) La colazion l’è pronta ! 

Vitt. Andem che l’hoo guadagnada. 

■Gust. (a Vittorio) On moment e qiell’aHare ? 

Vitt. Ah già ! me ricordava pu ! 

Pist. Avanti ! altra sorpresa ? 

Gust. Me rincrès {a Veronica) ma lee da qualche giorno l’è 
pu nonna ! 

Ver. {con spavento) Che? mia Devoda? ona disgrazia? 

Gust. Ma che! la nonna l’è diventada... bisnonna! 

Vitt. E mi come la ved??? 

Pist. Anca lu ? 

Vitt. Già! Padre!!! torca a loor adèss! 

Ver Oh che gioja, speròm vera Lao, de podè maridà anca la 
mia pronipote ! 

Pist. Chissà che non glie riessem ! Glie voeur pazienza già. 
Vitt. Basta toeu l’Elisir lunga vita l’è sicur ! ah ah ah ! 


Gust. Adèss a mangia in santa paasi... (offre il braccio a Ve- 
ronica) Chi nonna. 

Ver. Cioè... bisnonna (via con Gustavo dal mezzo). 

Pist. (li segue). 

Vitt. (lo chiama) Ri sur dottor... 

Pist. Altra novitaa??? 

Vitt. Disi: mi hoo giustaa i robb incoeu... el sa... donna Vero- 
nica l’è sdora me raccomandi... el ved... anca nunn gh’èm 
floeu ! ! ! 

Pist. Ch’el me metta minga in puntilli se de no glie sicuri 
nagott mi!! 

Vitt. Calariss quella poca... discorrèmen pu ! (lo trascina pel 
mezzo). 

